《长洲行送黄茂宰之官长洲》
明代·张羽

昔我扬帆向东海，吊古直上姑苏台。洞庭水树净如发，一片吴江天际来。

长洲逶迤覆绿水，金沙荡漾□光起。不见夫差荡桨归，空有芍药似西子。

阊门大道多酒楼，美人如雪楼上头。争唱吴歌送吴酒，玉盘纤手进冰羞，劝人但饮不须愁。

伍员吹箫，去国成名。鸱夷一去，流恨无声。要离已矣，高坟峥嵘。

樵儿踯躅，芳草春生。何如三让人，孤名如水清。亦有挂剑翁，生死见交情。

薄俗轻然诺，乾坤长战争。两贤不可作，令我泪沾缨。

君发金陵腊未残，君到吴门春已还。邑人讼少清且闲，还同谢眺看青山。

开元寺里题诗处，访我旧墨苍苔间。倘过皋桥烦借问，恐有高人梁伯鸾。

作者简介：张羽（1333－1385）元末明初文人。字来仪，更字附凤，号静居，浔阳（今江西九江）人，后移居吴兴（今浙江湖州），与高启、杨基、徐贲称为“吴中四杰”，又与高启、王行、徐贲等十人，人称“北郭十才子”，亦为明初十才子之一。官至太常丞，山水宗法米氏父子，诗作笔力雄放俊逸。张羽好著述，文辞精洁典雅，诗咏深思冶炼，朴实含华。书法纤婉有异趣，仿佛谢庄月赋。隶书效法韩择木、楷书临摹王羲之曹娥碑，虽未精极，却能离俗而入于雅。画山水法米氏父子及高克恭，笔力苍秀，品在方从义上。